Forvaltningsfellesskapet Schleife

Forvaltningsfellesskapet Schleife er et forvaltningsfellesskap som ble grunnlagt av fem kommuner den 7. juli 1995 i den nordligste delen av Landkreis Görlitz i Fristaten Sachsen, Tyskland. Den 16. november 1996 ble Trebendorf tilsluttet samarbeidet. Forvaltningsfellesskapet er idag et interkommunalt samarbeid mellom de tre kommunene Schleife, Groß Düben og Trebendorf. Tidligere var også de fire kommunene Halbendorf, Mulkwitz, Mühlrose og Rohne deltagere i dette interkommunale samarbeidet. 

Rohne og Mulkwitz ble innlemmet i kommunen Schleife den 1. oktober 1995. Den 1. januar 1999 ble deretter kommunen Halbendorf innlemmet i Groß Düben og kommunen Mühlrose innlemmet i Trebendorf.

 Medlemmer av samarbeidet 
De syv kommunene/områdene i fellesskapet er sterkt historisk forbundet med hverandre som kjerneområdet, det såkalte Schleiferområdet, for Schleiferdialekten av det det sorbiske språket.

I 1874 ble Amtsbezirk Muskau III dannet av disse syv landkommunene, samt fire Gutsbezirke, frem til i 1908. I 1933 ble deretter Amtsbezirk Schleife opprettet av de samme syv landkommunene.

 Tysk  Sorbisk  Kommune  Innbyggere  Areal i km² Groß Düben  Dźěwin  Groß Düben  649  8,28 Halbendorf  Brězowka  Groß Düben  541  6,28 Mulkwitz  Mułkecy (Mułkoce)  Schleife  256  7,36 Mühlrose  Miłoraz  Trebendorf  235  19,74 Rohne  Rowno (Rowne)  Schleife  553  19,71 Schleife  Slepo (Slěpe)  Schleife  1971  14,80 Trebendorf  Trjebin  Trebendorf  814  12,21

Tallene i parentes ovenfor viser navnene i Schleiferdialekten. Innbyggertallene er fra 31. desember 2007.

Kirkesogn
Kirkesognet og menighetsrådet Schleifer befinner seg i de syv landsbyene, samt i Lieskau i Brandenburg. Frem til 1914 omfattet sognet også stedet Ruhlmühle i Mühlrose og den delen av Neustadt som var beliggende øst for elven Spree. Av denne grunn ble også Spreewitz en del av sognet.

Kategori:Niederschlesischer Oberlausitzkreis
Kategori:Landkreis Görlitz
Kategori:Sorbisktalende områder